Lapan Gerbang Seoul

Lapan Gerbang Seoul ialah lapan buah pintu gerbang bersejarah yang terletak di Tembok Kubu Seoul, Korea Selatan, yang mengelilingi bandar semasa Dinasti Joseon. Enam buah daripada gerbang ini masih wujud pada hari ini (2020). Semua lapan buah gerbang pada asalnya dibina antara 1396 dan 1398.

Pengenalan 

Lapan Grebang scara kasarnya berdasarkan kira-kira empat arah mata angin dan empat arah perantaraan kompas. Daripada lapan pintu itu, Utara, Selatan, Timur, dan Barat dikenali sebagai "Empat Gerbang Hebat" (사대문), sementara Gerbang Barat Laut, Timur Laut, Tenggara, dan Barat Daya dikenali sebagai "Empat Gerbang Kecil" (사소문). 

Daripada lapan gerbang tersebut, dua buah (Barat dan Barat Daya) tidak lagi wujud. Memorial kini diletakkan kira-kira di mana pintu Barat dan Barat Daya pernah berada (Julai 2012). Terdapat perbincangan dan pengumuman untuk membina semula Gerbang Barat, tetapi kini, Gerbang Barat hanya diganti secara maya untuk tatapan umum memandangkan pembinaan asal menghadapi cabaran dari segi masalah pampasan dan aliran trafik di tengah kota Seoul. 

Pada 10 Februari 2008, Gerbang Selatan telah rosak teruk dalam kebakaran yang dinyalakan secara sengaja oleh pihak yang tidak bertanggungjawab. Gerbang itu dibina semula dan mengambil masa selama lima tahun, dan dibuka semula kepada orang ramai pada 4 Mei 2013. Pintu gerbang ini mempunyai kedudukan Khazanah Negara No. 1 Korea Selatan. Daripada lapan buah gerbang tersebut, gerbang Selatan dan Timur adalah yang terbesar, dan kedua-duanya terletak di kawasan pasar yang sibuk (Pasar Namdaemun dan Pasar Dongdaemun). 

Di samping lapan gerbang mata angin, banyak gerbang lain yang mempunyai sejarah penting di Seoul, seperti Gwanghwamun, pintu utama Istana Gyeongbokgung; Daehanmun, pintu utama Istana Deoksugung; Dongnimmun, juga dikenali sebagai Gerbang Kemerdekaan; dan saki-baki Yeongeunmun, terletak di sebelah Dongnimmun di Taman Kemerdekaan Seodaemun Seoul.

Nama-nama Gerbang 
Lapan gerbang tersebut mempunyai pelbagai nama sejak berabad-abad lamanya, dan masih boleh dirujuk dengan nama-nama yang berlainan. Jadual di bawah memberi nama yang paling biasa untuk gerbang tersebut. Nama dan ejaan rasmi diambil dari papan tanda yang ditemui pada pintu gerbang itu sendiri. Perhatikan bahawa Hanja dibaca kanan-ke-kiri pada satu-satu masa, dan kiri-ke kanan pada masa lain. Oleh itu, aksara untuk "pintu" (mun, 門) mungkin muncul sama ada di sebelah kiri atau kanan papan tanda sebenar.

Empat Gerbang Besar

Empat Gerbang Kecil

Imej Gerbang

Lihat juga 

 Senarai gerbang di Korea

Catatan

Petikan

Rujukan 

 Heunginjimun: https://web.archive.org/web/20120611045420/http://www.exploringkorea.com/heunginjimun-gate/ Diperolehi 2012/06/16. 
 Sukjeongmun: http://english.visitkorea.or.kr/enu/SI/SI_EN_3_1_1_1.jsp?cid=264623 Diperolehi 2012-06-16. 
 Sungnyemun (gerbang selatan): http://english.visitkorea.or.kr/enu/SI/SI_EN_3_1_1_1.jsp?cid=264257 Diperolehi 2012-06-16. 
 Changuimun: http://english.visitkorea.or.kr/enu/SI/SI_EN_3_1_1_1.jsp?cid=1035096 Diperolehi 2012-06-16. 
 Hyehwamun: http://english.visitkorea.or.kr/enu/SI/SI_EN_3_1_1_1.jsp?cid=1061567  Diperolehi 2012-06-16. 
 Gwanghuimun: https://web.archive.org/web/20120611045410/http://www.exploringkorea.com/gwanghuimun-gate/ Diperolehi 2012-06-16. 
 Donuimun: http://english.chosun.com/site/data/html_dir/2009/10/22/2009102200725.html Diperolehi 2012-06-16. 
 Terjemahan: http://www.koreaaward.com/kor/index.php?mid=news_today&document_srl=5616 Diperolehi 2012/06/06.

Tempat pelancongan di Seoul
Bangunan dan struktur di Seoul
Sejarah Seoul
Gerbang di Korea
Gerbang di Korea Selatan